Սուսաննա Հարությունյան

Սուսաննա Հարությունյան (), հայ արձակագիր։

 Կենսագրություն 
Ավարտել է Երևանի թիվ 159 դպրոցը, ապա՝ Երևանի Խ. Աբովյանի անվան մանկավարժական ինստիտուտի բանասիրական ֆակուլտետը։ Առաջին՝ «Երբ ես հեքիաթ էի» պատմվածքը տպագրվել է 1974 թվականին «Պիոներ կանչ» թերթում։ Դպրոցական տարիներին հաճախել է«Շավիղ» մանկապատանեկան գրական խմբակը։ Նրա «Լուրեր կյանքից» և «Խոսքը աշնան մասին է» ժողովածուներն արժանացել են գրական մրցանակների։ 2010 թվականին «Քարտեզ առանց ցամաքի և ջրերի» վիպակը՝ Համաշխարհային կոնգրեսի, Ռուսահայերի միության, Հայաստանի գրողների միության՝ «Հայը 21-րդ դարասկզբին» մրցանակին։ Սուսաննա Հարությունյանի ստեղծագործությունները թարգմանվել են անգլերեն, ռուսերեն, ֆրանսերեն, գերմաներեն, իսպաներեն, պարսկերեն, հունարեն, ռումիներեն, ադրբեջաներեն, վրացերեն, արաբերեն, հունարեն, ղազախերեն և այլ լեզուներով։ Տպագրվել են «Դռուժբա Նարոդով», «Լիտերատուրնայա Գազետա», «Զվեզդա», «Յուժնիյ Կավկազ» և այլ օտարալեզու հանդեսներում։ «Ներդաշնակությունը» պիեսը թարգմանվել է պարսկերեն, բեմադրվել Իրանի Իսլամական Հանրապետությունում։

2023թ․ սեպտեմբեր-հոկտեմբեր ամիսներին Ռումինիայի մայրաքաղաքում մասնակցել է  TANDEM ծրագրին։

2023թ․ Ֆրանկֆուրտի գրքի փառատոնում, Լայպցիգ,Մյունխեն և Բեռլին քաղաքներում կայացել են հեղինակի՝ ԱԳՌԱՎՆԵՐԸ ՆՈՅԻՑ ԱՌԱՋ վեպի գերմաներեն գրքի շնորհանդեսները։ 

2024թ․ նոյեմբերին մասնակցել է Փարիզի Un Week-End A L'Est հայկական մշակույթի փառատոնին, որի շրջանակներում կայացել է հեղինակի՝ ԱԳՌԱՎՆԵՐԸ ՆՈՅԻՑ ԱՌԱՋ վեպի ֆրանսերեն գրքի շնորհանդեսը(հրատարակիչ՝ Les Argonautes Éditeur ), մասնակցել է ընթերցողների հետ հանդիպումների, քննարկումների։

2025թ․ մասնակցել է Ֆրանսիայի Նանսի քաղաքի գրքի փառատոնին, մասնացել պանելային քննարկումներ, ընթերցումների, հանդիպումների։

2025թ․ գերմանա-ֆրանսիական ARTE հեռուստաալիքը ցուցադրել է փոքրիկ վավերագրական ֆիլմ՝ ԱԳՌԱՎՆԵՐԸ ՆՈՅԻՑ ԱՌԱՋ վեպում նկարագրված՝ հեղինակի ծննդավայր գյուղի և վեպի հերոսների ժառանգների մասին։

2012 թ․ «Էդիտ Պրինտ» հրատարակչության հետ հիմնել է արձակագիրների «Կայրան» ակումբը և համանուն գրական հանդեսը, որի խմբագիրն է։ 2015 թ․ «Կայրան» գրական ակումբը, «Էդիթ Պրինտ» հրատարակչությունը և «Անդին» հանդեսը հիմնել և անցկացնում են դպրոցահասակ երեխաների «Հասկեր» գրական ստեղծագործությունների ամենամյա մրցույթը, հրատարակում  «Հասկեր» ժողովածուն։

 Երկեր 
 Հավերժությունը - պատմվածքներ, Երևան, 1996 թ.
 Դարավերջի երկուշաբթին- պատմվածքներ, Երևան, 2002 թ.
 Լուրեր կյանքից-վիպակներ և պատմվածքներ, Երևան, 2006 թ.
 Ժառանգաբար փոխանցվող գարուն- պատմվածքներ, Երևան, 2007 թ.
 Խոսքը աշնան մասին է- վիպակ և պատմվածքներ, Երևան, 2009 թ.
 Քարտեզ առանց ցամաքի և ջրերի- վիպակ և պատմվածքներ,Երևան, 2010 թ.
 Խմբանկար մեռյալներով և անմահներով- վիպակներ, պատմվածքներ, Երևան, 2013 թ․
 «Ագռավները Նոյից առաջ» - ժողովածու՝ վեպ, պատմվածքներ«Ագռավները Նոյից առաջ» ժողովածուի առցանց տարբերակը, Երևան, 2015 թ․
 «Անհաշտ վեպեր» -  վիպակներ, Երևան, 2018 թ.
 «Երկրորդ կիրակին ներառյալ» - պատմվածքներ, Երևան, 2018 թ.
 «Ագռավները Նոյից առաջ»- վեպ, Երևան,
 «Անդրանիկի վերջին ձին» վեպ, Երևան, 2023թ․
 «Անտառի մեղավոր անցյալը» պատմվածքներ և վիպակներ, Երևան, 2024թ․

 Մրցանակներ և պարգևներ 
 «Հրանտ և Մանուշակ Սիմոնյաններ» գրական հիմնադրամի մրցանակ «Լուրեր կյանքից» ժողովածուի համար,  2006 թ․
 Հայաստանի գրողների միության Դերենիկ դեմիրճյանի անվան մրցանակ «Խոսքը աշնան մասին է»ժողովածուի համար, 2008 թ․
 Հայաստանի գրողների միության Դերենիկ Դեմիրճյանի անվան մրցանակ «Ագռավները Նոյից առաջ» ժողովածուի համար, 2016
 Հայաստանի նախագահի 2015 թվականի մրցանակ «Ագռավները Նոյից առաջ» գրքի համար, 2016
 Պարգևատրվել է Հայաստանի մշակույթի նախարարության «Գրիգոր Նարեկացի» Հուշամեդալով, 2014 թ․

 Ծանոթագրություններ 

Կատեգորիա:20-րդ դարի արևելահայ արձակագիրներ
Կատեգորիա:21-րդ դարի արևելահայ արձակագիրներ
Կատեգորիա:ՀՊՄՀ շրջանավարտներ
Կատեգորիա:Հայ արձակագիրներ